Die wêreld in foto’s – 24 April 2019Foto’s bied ’n blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ’n slag. Gus, ŉ baba-olifant van Afrika, geniet ŉ stort buite die dieretuin in Wuppertal, Duitsland. (Foto: Roland Weihrauch, AP) Mense geniet ŉ rit in ŉ perdekar deur die Wadden-see naby Cuxhaven, Duitsland. (Foto: Mohssen Assanimoghaddam, AP) ŉ Vrou met haar hande bymekaar ter viering van Boeddha se komende verjaardag by die Jogye-tempel in Seoel, Suid-Korea. Boeddhiste reg oor die land besoek dié tempel ter viering van die Boeddha se verjaardag op 12 Mei. (Foto: Lee Jin-man, AP) Hsing-Yin Liu van Taiwan speel teen Kim Song-I van Noord-Korea tydens die 16de wedstryd in die vroue-enkelstryd tydens die Wêreld-tafeltenniskampioenskap in Boedapest, Hongarye. (Foto: Tibor Illyes, AP) Lede van die Russiese erewag marsjeer op pad na die amptelike verwelkomingseremonie van die Noord-Koreaanse leier, Kim Jong-oen, by die treinstasie in Wladiwostok, Rusland. Kim het Woensdagoggend in Rusland aangekom vir sy lankverwagte beraad met die Russiese president, Wladimir Poetin. (Foto: Alexander Khitrov, AP)